Lichtenšteino vyrų futbolo rinktinė
Lichtenšteino vyrų futbolo rinktinė – Lichtenšteinui atstovaujanti nacionalinė futbolo komanda, kurią kontroliuoja Lichtenšteino futbolo asociacija. Rinktinė nedalyvavo nė viename pasaulio ar žemyno čempionate. Nors rinktinė yra viena Europos autsaiderių, jai yra pavykę pasiekti keletą netikėtų rezultatų: 1998 m. laimėjo 2-0 prieš Azerbaidžaną, atrankos į 2006 m. pasaulio čempionatą varžybose sužaidė 2-2 su Portugalija ir 0-0 su Slovakija; rinktinės lygis ženkliai pakilo atrankos į 2008 m. Europos čempionatą cikle – Lichtenšteinas nugalėjo Latviją 1-0, išvykoje sužaidė lygiosiomis, o namuose sutriuškino Islandiją (1-1 ir 3-0). 2012 m. Europos čempionato atrankoje Lichtenšteinui nedaug trūko iki lygiųjų Škotijoje – šeimininkai įmušė pergalingą įvartį tik 7 pridėtinio laiko minutę (1-2), o varžybose prieš Lietuvą lichtenšteiniečiai šventė pergalę rezultatu 2-0.